
Vă înaintăm, alăturat Raportul la propunerea legislativă pentru modificarea şi completarea unor dispoziţii din Legea nr.69/1991 privind administraţia publică locală, trimis comisiei noastre pentru dezbatere şi avizare în fond, cu adresa nr.378 din 26 ianuarie 1999.



La întocmirea raportului, comisia a avut în vedere avizul Comisiei juridice, de disciplină şi imunităţi cu nr.378/XVIII/11 din 26 ianuarie 1999, precum şi avizul nr.18 din 12 ianuarie 1999 al Consiliului Legislativ.



Prin obiectul de reglementare şi conţinutul său proiectul de lege face parte din categoria legilor organice.



PRESEDINTE,



ION CÎRSTOIU


    SECRETAR,







SORIN IOAN MARINESCU

asupra propunerii legislative pentru modificarea şi completarea unor dispoziţii din Legea nr.69/1991 privind administraţia publică locală 



In urma examinării propunerii legislative pentru modificarea şi completarea unor dispoziţii din Legea nr.69/1991 privind administraţia publică locală, în şedinţa din 12 noiembrie 1999, comisia a hotărât că aceasta nu poate fi acceptată şi, în consecinţă, propune Plenului Camerei Deputaţilor respingerea, pentru următoarele motive:



Prin propunerea legislativă se preconizează crearea unei noi categorii de unităţi administrativ-teritoriale – PLASA, condusă de un prim-pretor. Legea nr.69/1991, republicată, nu are ca obiect împărţirea administrativ-teritorială a ţării. Un astfel de obiect îl are Legea nr.2/1968.



Propunerea legislativă este extrem de sumară, ceea ce ar face-o inaplicabilă. Astfel, nu cuprinde nici un fel de dispoziţie privitoare la statutul juridic al acestei noi structuri, nici la cel al conducătorului acesteia.



Comisia apreciază că actuala împărţire administrativ-teritorială a teritoriului României este corespunzătoare. Crearea unei noi verigi ar avea ca efect diluarea deciziei administrative şi creşterea cheltuielilor bugetare.



Prin obiectul ei de reglementare, propunerea legislativă face parte, potrivit art.72 alin.3, lit.o) din Constituţie, din categoria legilor organice.


PREŞEDINTE,



ION CÎRSTOIU


    SECRETAR,







 SORIN IOAN MARINESCU

Expert parlamentar,

IONEL FLEŞARIU 
